8. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. Α2-9571 της 3/4 Αύγ. 1982 (ΦΕΚ Β΄ 550) Διακίνηση οπωροκηπευτικών. Έχοντας υπόψη: 1.Τον Νόμ. 400/76 «περί Υπουργικού Συμβουλίου και Υπουργείων», όπως τροποποιήθηκε με τον Νόμ. 1266/82. 2.Το Π.Δ. 607/76 «περί Οργανισμού του Υπουργείου Εμπορίου». 3.Το Ν.Δ. 136/46 «περί κυρώσεως, τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος», όπως τροποποιήθηκε και συμπληρώθηκε μεταγενέστερα. 4.Το Νόμ. 802/1978 «περί τροποποιήσεως και συμπληρώσεως του Νόμ. 3475/1955 «περί τυποποιήσεως νωπών αγροτικών προϊόντων και ιδρύσεως Κεντρικών και τοπικών Αγορών αυτών και άλλων τινών διατάξεων, αποφασίζουμε: Άρθρ.1.1.Επιτρέπεται προσωρινά στους χώρους των Κεντρικών Λαχαναγορών η εγκατάσταση και πώληση νωπών οπωροκηπευτικών, τυποποιημένων ή όχι, χονδρικώς, καθώς και η πώληση στους ίδιους χώρους χονδρικώς» επ’ αυτοκινήτου». 2.Η υπόδειξη των θέσεων στους ως άνω χώρους θα γίνεται: α)Στην Κεντρική Λαχαναγορά Αθηνών, υπό του Προέδρου του Διοικητικού Συμβουλίου του Οργανισμού αυτής ή κατόπιν εντολής αυτού υπό του Δ/ντού του ως άνω Οργανισμού. β)Στην Κεντρική Λαχαναγορά Θεσ/νίκης, από το Διευθυντή της. Άρθρ.2.-Η απόφαση αυτή ισχύει από 4.8.1982. 